钦定古今图书集成/明伦汇编/闺媛典/第099卷 > 皇清五 > 刘逵妻管氏
## 钦定古今图书集成/明伦汇编/闺媛典/第099卷 > 皇清五 > 刘逵妻管氏

按《临川县志》：“管氏，丰城人，临川刘逵妻。逵幼孤且贫，氏父择以为婿。既归，饔飧不给，氏解衣饰佐之，夜勤女红伴读。庚午，逵领乡荐第一，甲戌成进士，令宝应，旋擢御史，巡按广东。会国变，不果行。未几，闽寇踞抚州，逵挈家依剑江之引陂。会白花马兵突至，氏被执，奋骂曰：‘我命妇，恨无力磔汝，肯受辱乎’？众怒杀之。子” 年甫十三，亦死焉。逵痛妻子俱亡，不越月亦没。